Mokinių turizmo renginių

(ekskursijų, žygių, išvykų)

organizavimo tvarkos aprašo

1 priedas

**MOKOMŲJŲ-PAŽINTINIŲ IŠVYKŲ, ŽYGIŲ, RENGINIŲ SAUGOS IR SVEIKATOS INSTRUKCIJA**

**I SKYRIUS**

**BENDROJI DALIS**

1. Mokomųjų-pažintinių išvykų, žygių, renginių saugos ir sveikatos instrukcija (toliau – Instrukcija) yra norminis gimnazijos dokumentas, nustatantis reikalavimus mokinių veiklai ir elgesiui išvykos, žygio ar renginio metu, kad nebūtų padaryta žala mokinių saugumui, sveikatai ir gamtai.
2. Instrukcijoje nurodyti su mokinių veikla susiję pavojai ir reikalaujama griežtai laikytis saugos priemonių, elgesio taisyklių, etiketo reikalavimų kiekviename išvykos, žygio ar renginio etape.
3. Mokiniui, pasirašytinai ,Šiaulių Stasio Šalkauskio gimnazijos Mokinių saugos ir sveikatos instruktažo registre SS supažindintam su Instrukcija ir pažeidusiam Instrukcijos reikalavimus, taikoma drausminė atsakomybė pagal gimnazijoje nustatytą tvarką.
4. Renginio organizatorius atsako už mokinių saugumą išvykos, žygio ar renginio metu.

**II SKYRIUS**

**GALIMI RIZIKOS VEIKSNIAI IŠVYKOS, ŽYGIO AR RENGINIO METU.**

**SAUGOS PRIEMONĖS**

5. Neatsargus elgesys, galintis sukelti eismo įvykį, laukiant autobuso/ kitos transporto priemonės arba autobuse/ kitoje transporto priemonėje. Saugos priemonė – laikytis saugaus eismo taisyklių ir etiketo reikalavimų autobuse/ kitoje transporto priemonėje.

6. Traumos ir sužalojimai dėl eismo įvykio. Saugos priemonės – instruktažas apie saugų elgesį gatvėje, nuolatinis mokinių stebėjimas išvykos ar žygio metu.

7. Traumos ir sužalojimai ne dėl eismo įvykio. Saugos priemonė – instruktažas apie saugų elgesį išvykos, žygio ar renginio metu. Nuolatinis mokinių stebėjimas.

8. Skrandžio negalavimai. Saugos priemonė – išankstinis pokalbis apie išvykai ar žygiui tinkamų maisto produktų pasirinkimą.

**III SKYRIUS**

**VEIKSMAI PRIEŠ IŠVYKĄ, ŽYGĮ AR RENGINĮ**

9. Prašymo dėl išvykos, žygio ar renginio gimnazijos direktoriui pateikimas.

10. Tėvų informavimas apie numatomos išvykos ar renginio tikslus, maršrutą, išvykimo ir atvykimo laiką ir vietą, mokinių mitybą ir saugą.

11. Mokinių instruktažas dėl saugaus elgesio išvykos, žygio ar renginio metu, aplinkosaugos, priešgaisrinės saugos reikalavimų.

12. Direktoriaus įsakymu paskiriamas išvykos, žygio ar renginio vadovas. Vadovas ir lydintys mokytojai įpareigojami užtikrinti mokinių saugumą.

13. Mokinių informavimas apie išvykimo ir atvykimo vietą ir laiką.

14. Mokinių informavimas, kad jie privalo vykdyti išvykos ar žygio vadovo nurodymus.

**IV SKYRIUS**

**VEIKSMAI IŠVYKOS METU**

15. Išvykos, žygio ar renginio dalyviai griežtai laikosi išvykos, žygio ar renginio vadovo nurodymų ir saugos reikalavimų.

16. Išvykos, žygio ar renginio vadovas stebi, kad mokiniai neatsiskirtų nuo grupės.

17. Esant reikalui, išvykos, žygio ar renginio vadovas suteikia pirmąją medicinos pagalbą.

**V SKYRIUS**

**VEIKSMAI AVARINIAIS (YPATINGAIS) ATVEJAIS**

18. Išvykos, žygio ar renginio vadovas:

18.1. suteikia pirmąją medicinos pagalbą;

18.2. kviečia greitąją medicinos pagalbą, policiją;

18.3. apie įvykį informuoja gimnazijos vadovus ir tėvus;

18.4. susidarius situacijai, gresiančiai mokinių saugumui, pakeičia išvykos/ žygio maršrutą arba išvyką/ žygį nutraukia.

**VI SKYRIUS**

**VEIKSMAI PO IŠVYKOS**

19. Įvertinamas mokinių elgesys ir saugos bei sveikatos instrukcijų laikymasis išvykos, žygio ar renginio metu.

20. Išvykos rezultatai aptariami su mokiniais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_